
HAJFESTÉS

Kulcsszavak: fúzió, test, absztrakt expresszionizmus, performansz, társmédium
A Hajfestés projektemben több művészeti ág fúziójával foglalkozom. Érintem az absztrakt expresszionista kifejezésmódokat, a performance művészetet és a fotográfiát. Arra keresem a választ, hogy az elkészült műre pillantva, a befogadó vajon képes-e megállapítani a vászonra felvitt festékből vagy annak rétegeltségéből, hogyan került az oda? Vizsgálom a festék, a hajam és a textil viszonyát, a testem tudatos és tudattalan mozdulatait. Ebben az ösztönös, intuitív alkotói cselekedetben, az idő múlásával testem egyesül az anyaggal és az alkotás eredménye helyett a kérdés átterelődik arra, mit is jelent valójában az alkotási folyamatban jelen lenni. A festmény önmagában, illetve a videó és fotósorozattal együtt való értelmezése, teljesen más interpretációs helyzetet teremt. Ily módon társmédiummá válnak a performance mellett. 



